《行次白石堆投宿村庄有园花盛开感赋》
明代·张家玉

银屏金屋锁寥寥，人物伤心换六朝。芳草正添行客恨，名花仍放旧时饶。

啼残杜宇声声血，零落东风处处飘。谁念多情张子野，伤春懒上洛阳桥。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。